Η Αλίκη στο ναυτικό

Η Αλίκη στο ναυτικό είναι ταινία του ελληνικού κινηματογράφου, του Αλέκου Σακελλάριου, που γυρίστηκε το 1960 και έκανε πρεμιέρα στις 20 Φεβρουαρίου 1961, σε μουσική Μάνου Χατζιδάκι. Μάλιστα, ήταν η πρώτη έγχρωμη ταινία της Φίνος Φιλμ, καθώς και της Αλίκης Βουγιουκλάκη και πρωταγωνιστεί η ίδια μαζί με τον Δημήτρη Παπαμιχαήλ και τον Λάμπρο Κωνσταντάρα.

 Πλοκή 
Η Αλίκη (Αλίκη Βουγιουκλάκη) είναι κόρη του διοικητή της Σχολής Ναυτικών Δοκίμων, Δημήτρη (Λάμπρος Κωνσταντάρας). Συναντάει τον δόκιμο Κώστα (Δημήτρης Παπαμιχαήλ) κατά την διάρκεια ενός ταξιδιού της στον Πόρο και τον ερωτεύεται, χωρίς να γνωρίζει ότι είναι δόκιμος. Δίνουν ραντεβού για να συναντηθούν, αλλά επειδή κανείς δεν τα καταφέρνει να έρθει (λόγω του πατέρα της Αλίκης και οι δύο) στέλνουν τους φίλους τους, Σοφία (Καίτη Λαμπροπούλου) και Άλκη (Γιάννης Μαλούχος), αλλά οι φίλοι τους δεν ξέρουν ο ένας τον άλλο, δεν καταφέρνουν να συναντηθούν και έτσι η Αλίκη και ο Κώστας νομίζουν ότι δεν θα ξανασυναντηθούν ποτέ. Συναντιούνται όμως ξανά στον καλοκαιρινό χορό της Σχολής Δοκίμων, όπου ο ένας μαθαίνει ποιος είναι πραγματικά ο άλλος. Στη συνέχεια, η σχολή των δοκίμων πρόκειται να πάει ένα εκπαιδευτικό ταξίδι. Όταν η Αλίκη το μαθαίνει αυτό προσπαθεί να βρει αφορμή να μπει στο πλοίο. Έτσι βγάζει την βαλίτσα του πατέρα της από το αυτοκίνητο και καταφέρνει με αφορμή την βαλίτσα να μπει στο πλοίο. Επισκέπτεται τον Κώστα στο πλοίο, όπου και εγκλωβίζεται με τη θέληση της, καθώς αυτό σαλπάρει. Αφού βγει από τη σωσίβια λέμβο όπου κρυβόταν, μεταμφιέζεται σε ναύτη για να μη γίνει αντιληπτή. Η παρουσία της Αλίκης στο πλοίο γίνεται πηγή αρκετών κωμικών γεγονότων με έναν ναύτη (Γιάννης Γκιωνάκης) για τον Άλκη και τα δύο φουστάνια και το καπέλο της Αλίκης. Στο τέλος, όμως, η Αλίκη παντρεύεται τον Κώστα.

 Διανομή 
ΗθοποιόςΡόλοςΑλίκη ΒουγιουκλάκηΑλίκηΔημήτρης ΠαπαμιχαήλΚώστας ΔέγλερηςΛάμπρος ΚωνσταντάραςΔημήτρης (διοικητής ναυτικού)Γιάννης ΓκιωνάκηςναύτηςΓιάννης ΜαλούχοςΆλκης Βρανάς (φίλος Κώστα)Γιώργος ΤσιτσόπουλοςΤάκης Δημητρίου (δόκιμος)Ραφαήλ ΝτενόγιαςΣπύρος Παναγάκης (φίλος Δημήτρη)Καίτη ΛαμπροπούλουΣοφία (φίλη Αλίκης)Δέσπω Διαμαντίδουμητέρα ΑλίκηςΓιώργος ΜπέλλοςΚώστας Παπαχρήστοςυποπλοίαρχος του Πολεμικού ΝαυτικούΚώστας ΒουτσάςναύτηςΣταύρος ΠαράβαςναύτηςΘάνος ΣουγιούλΘεοφάνης Νάκος (ο "άρρωστος" δόκιμος)Θόδωρος ΡουμπάνηςΜιχάλης ΜπαλήςδόκιμοςΙ. ΛεωνάςΝτίνος ΚαρύδηςΝικόλαος Αποστόλου (δόκιμος)Άγγελος Θεοδωρόπουλοςδόκιμος (φυλάει τον θάλαμο των δοκίμων)Θανάσης ΠλιάκαςΚαι πλήθος κομπάρσωνΜαργαρίτα ΑθανασίουΕιρήνη (υπηρέτρια)Ανδρέας Ζεμπεκόπουλοςαξιωματικός (δίπλα στον υποπλοίαρχο)Βασίλης Λιόγκαρηςάνδρας στο καΐκι της Αλίκης στον ΠόροΒασίλης Καΐλαςμικρό αγόρι στον ΠόροΔέσποινα Στυλιανοπούλουφίλη ΑλίκηςΔήμητρα Σερεμέτηυπάλληλος καταστήματος στο Βόλο

 Παραπομπές 

 Εξωτερικοί σύνδεσμοι 
 Η Αλίκη στο ναυτικό στην Ταινιοθήκη της Ελλάδος
 Η ταινία στο portfolio της Φίνος Φιλμ
Η ταινία στο portfolio της εταιρείας Καραγιάννης - Καρατζόπουλος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ελληνικές κωμικές ταινίες
Κατηγορία:Ταινίες παραγωγής Φίνος Φιλμ
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ελληνικές μουσικές ταινίες
Κατηγορία:Ελληνικές αισθηματικές κωμικές ταινίες